**Likumprojekta ”Grozījumi Augstskolu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ”Grozījumi Augstskolu likumā” (turpmāk – likumprojekts) izstrādāts pamatojoties uz:- Ministru kabineta sēdes 2015.gada 14.jūlija sēdes protokollēmuma “Noteikumu projekts “Studiju programmu licencēšanas noteikumi”” (prot. Nr.34 38.§) 3.punktu, ar kuru Izglītības un zinātnes ministrijai (turpmāk – ministrija) tika dots uzdevums sagatavot un līdz 2015.gada 31.decembrim iesniegt izskatīšanai Ministru kabinetā grozījumus Augstskolu likumā, paredzot, ka lēmumu par studiju virziena atvēršanu pieņem izglītības un zinātnes ministrs, un nosakot deleģējumu Ministru kabinetam noteikt studiju virzienu atvēršanas kārtību. Ministrijai sešu mēnešu laikā pēc grozījumu veikšanas Augstskolu likumā sagatavot un iesniegt izskatīšanai Ministru kabinetā grozījumus saistītajos normatīvajos aktos. Saskaņā ar Ministru kabineta 2016.gada 12.janvāra sēdes protokollēmumu (prot.Nr.2 13.§) uzdevuma izpildes termiņš tika pagarināts līdz 2016.gada 1.jūlijam, saskaņā ar Ministru kabineta 2016.gada 12.jūlija sēdes protokollēmumu (prot.Nr.35 13.§) uzdevuma izpildes termiņš pagarināts līdz 2016.gada 31.decembrim un saskaņā ar Ministru kabineta 2017.gada 18.aprīļa sēdes protokollēmumu (prot.Nr.20 10.§) uzdevuma izpildes termiņš pagarināts līdz 2017.gada 1.maijam;- Ministru kabineta 2015.gada 14.jūlija sēdes protokollēmuma “Noteikumu projekts “Augstskolu, koledžu un studiju virzienu akreditācijas noteikumi”” (prot. Nr.34 37.§) 4.punktu, ar kuru ministrijai tika dots uzdevums izvērtēt iespēju atļaut augstākās izglītības iestādēm akreditācijas procesā izvēlēties jebkuru Eiropas augstākās izglītības kvalitātes nodrošināšanas reģistrā iekļauto akreditācijas aģentūru novērtēšanas veikšanai un līdz 2015.gada 31.decembrim sagatavot un noteiktā kārtībā iesniegt izskatīšanai Ministru kabinetā attiecīgus tiesību aktu projektus. Saskaņā ar Ministru kabineta 2015.gada 8.decembra sēdes protokollēmumu (prot.Nr.66 16.§) uzdevuma izpildes termiņš tika pagarināts līdz 2016.gada 31.decembrim un saskaņā ar Ministru kabineta 2017.gada 18.aprīļa sēdes protokollēmumu (prot.Nr.20 19.§) uzdevuma izpildes termiņš pagarināts līdz 2017.gada 1.septembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 55.2panta trešās daļas otrais un trešais teikums nosaka, ka lēmumu par jauna studiju virziena atvēršanu attiecīgajā augstskolā vai koledžā pieņem Ministru kabinets, izvērtējis augstskolai vai koledžai pieejamos resursus un atbilstību valsts attīstības prioritātēm. Ja Ministru kabinets pieņēmis lēmumu atvērt studiju virzienu augstskolā vai koledžā, augstskola vai koledža iesniedz Akadēmiskās informācijas centram iesniegumu par attiecīgajam studiju virzienam atbilstošās studiju programmas licencēšanu. Likumprojekts paredz grozīt Augstskolu likuma 55.2panta trešo daļu, nosakot, ka lēmumu par jauna studiju virziena atvēršanu pieņem dibinātājs, jo saskaņā ar Augstskolu likuma 12.panta otro daļu augstskolā augstākā vadības institūcija un lēmējinstitūcija stratēģiskajos, finanšu un saimnieciskajos jautājumos ir tās dibinātājs, ko var attiecināt arī uz koledžām. Augstskolu likuma 8.panta otrā daļa nosaka, ka valsts dibinātas augstskolas uz izglītības un zinātnes ministra ierosinājuma pamata dibina Latvijas valsts Ministru kabineta personā, līdz ar to attiecībā uz valsts dibinātām augstākās izglītības iestādēm dibinātājs ir Ministru kabinets. Tādējādi tiks nostiprinātas dibinātājam ar Augstskolu likuma 12.panta otro daļu noteiktās tiesības. Vienlaikus tiek paredzēts, ka attiecībā uz valsts dibinātām augstskolām un koledžām iesniegums jauna studiju virziena atvēršanai jāiesniedz ministrijā, kuras nolikumā valsts dibinātā augstskola vai koledža iekļauta, vai attiecībā uz Iekšlietu ministrijas sistēmā esošajām koledžām un Latvijas Nacionālo aizsardzības akadēmiju attiecīgi Iekšlietu ministrijā vai Aizsardzības ministrijā. Papildus uzsverams, ka valsts dibināto augstskolu koledžām studiju virzienus atvērs attiecīgā valsts dibinātā augstskola. Kārtību, kādā dibinātājs pieņems lēmumu par jauna studiju virziena atvēršanu, noteiks Ministru kabineta 2015.gada 14.jūlija noteikumi Nr.408 “Studiju programmu licencēšanas noteikumi”.Šobrīd Augstskolu likuma 55.2panta trešā daļa nosaka, ka nepieciešams atvērt jaunu studiju virzienu, ja augstskola vai koledža vēlas licencēt studiju programmu studiju virzienā, kurš augstskolā vai koledžā netiek īstenots, un ka iesniegums par jauna studiju virziena atvēršanu iesniedzams Izglītības un zinātnes ministrijā, savukārt lēmumu pieņem Ministru kabinets, izvērtējot augstskolai vai koledžai pieejamos resursus un jaunā studiju virziena atbilstību valsts attīstības prioritātēm. Vienlaikus Augstskolu likums nenosaka detalizētāku kārtību studiju virzienu atvēršanas procesam, kā arī nenosaka viennozīmīgu deleģējumu Ministru kabinetam vai kādai citai institūcijai šādu kārtību noteikt. Līdz ar to, lai tiktu nodrošināta skaidra informācija par studiju virzienu atvēršanu, likumprojekts paredz Augstskolu likuma 55.2panta septītajā daļā ietvert deleģējumu Ministru kabinetam noteikt studiju virzienu atvēršanas kārtību.Likumprojektā tiek iekļauts, ka Ministru kabineta lēmums nav administratīvais akts, ņemot vērā ka Ministru kabinets šajā procesā nedarbosies kā izpildvara, bet gan kā dibinātājs, kas pieņem lēmumu par tā dibinātu iestādi. Privātpersonu dibinātu augstākās izglītības iestāžu dibinātāju lēmums nebūs administratīvais akts, līdz ar to arī valsts dibinātu augstākās izglītības iestāžu lēmumam tādam nevajadzētu būt.Augstskolu likuma 55.3panta 1.1daļas pirmais teikums nosaka, ka studiju virzienu akreditāciju organizē Akadēmiskās informācijas centrs. Ar Erevānas komunikē Eiropas valstu izglītības ministri apņēmās dot augstskolām iespēju izmantot piemērotu Eiropas augstākās izglītības kvalitātes nodrošināšanas reģistrā iekļautu kvalitātes nodrošināšanas aģentūru savam ārējās kvalitātes nodrošināšanas procesam, respektējot savas valsts kārtību lēmumu pieņemšanā par kvalitātes nodrošināšanas rezultātiem. Lai izpildītu šo apņemšanos un dotu iespēju augstākās izglītības iestādēm veikt ārējās kvalitātes novērtēšanu jebkurā Eiropas augstākās izglītības kvalitātes nodrošināšanas reģistrā iekļautā kvalitātes nodrošināšanas aģentūrā, nepieciešams veikt grozījumus Augstskolu likumā, jo šobrīd šāda iespēja noteikta nav, ņemot vērā to, ka studiju virzienu akreditāciju organizē tikai Akadēmiskās informācijas centrs. Līdz ar to likumprojekts paredz papildināt Augstskolu likuma 55.3pantu ar 1.2daļu, dodot iespēju augstskolām un koledžām izvēlēties studiju virziena akreditācijas ietvaros veicamās studiju virziena novērtēšanas organizētāju: Akadēmiskās informācijas centru vai Eiropas augstākās izglītības kvalitātes nodrošināšanas reģistrā iekļautu kvalitātes nodrošināšanas aģentūru. Sīkāki jautājumi par veidu un kārtību, kādā tas tiks nodrošināts, jānosaka attiecīgajos Ministru kabineta noteikumos.Augstskolu likuma 55.2panta otrā daļa nosaka, ka par studiju programmas licencēšanu augstskolai vai koledžai tiek izsniegta izglītības un zinātnes ministra parakstīta studiju programmas licence, savukārt Augstskolu likuma 55.3panta sestā daļa nosaka, ka par studiju virziena akreditāciju augstskolai vai koledžai tiek izsniegta izglītības un zinātnes ministra parakstīta studiju virziena akreditācijas lapa. Lai novērstu papildu slogu izglītības un zinātnes ministram un Akadēmiskās informācijas centram nodrošinot studiju programmu licenču un studiju virzienu akreditācijas lapu parakstīšanas procesā, likumprojekts paredz noteikt, ka studiju programmu licences parakstīs Studiju programmu licencēšanas komisijas priekšsēdētājs un studiju virzienu akreditācijas lapas parakstīs Studiju akreditācijas komisijas priekšsēdētājs, tādējādi paātrinot studiju programmu licenču un studiju virzienu akreditācijas lapu parakstīšanu.Vienlaikus likumprojekts paredz ietvert jaunu pārejas noteikumu, kas nosaka, ka grozījumi Augstskolu likuma 55.2panta otrajā un trešajā daļā par to, ka lēmumu par studiju virziena atvēršanu pieņem dibinātājs, un 55.3panta 1.2daļa stājas spēkā 2018.gada 1.janvārī.Kā arī paredzēts, ka studiju programmu licences un studiju virzienu akreditācijas lapas, kuras iesniegtas ministrijā līdz likumprojekta spēkā stāšanās dienai, paraksta izglītības un zinātnes ministrs. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstskolas, koledžas, Akadēmiskās informācijas centrs, ministrija. |
| 2. | Tiesiskā regulējuma ietekme uz tautsaimniecību un administratīvo slogu | Akadēmiskās informācijas centram samazināsies administratīvais slogs, ņemot vērā to, ka būs gadījumi, kuros augstskolas un koledžas izvēlēsies savu studiju virzienu akreditācijas organizēšanai Eiropas augstākās izglītības kvalitātes nodrošināšanas reģistrā iekļautu kvalitātes nodrošināšanas aģentūru.Administratīvais slogs samazināsies uz tā rēķina, ka:1) Akadēmiskās informācijas centram nebūs jāorganizē studiju virziena novērtēšana (vizīte augstākās izglītības iestādē, dokumentu detalizēta pārbaude u.tml.);2) EQAR reģistrētai akreditācijas aģentūrai būs jāpārliecinās, ka iesniegtie dokumenti atbilst normatīvajos aktos noteiktajām prasībām, jo tas ir nepieciešamais informācijas apjoms, lai būtu iespējams veikt objektīvu novērtējumu, kā arī tādējādi tiks nodrošināta vienlīdzība lēmuma pieņemšanas procesā. Līdz ar to Akadēmiskās informācijas centram atkārtoti to padziļināti jādara nebūs.No minētā secināms, ka Akadēmiskās informācijas centra administratīvajam slogam būtu jāsamazinās, ja studiju virziena novērtēšanu augstākās izglītības iestāde būs izvēlējusies veikt EQAR reģistrētā akreditācijas aģentūrā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2015.gada 14.jūlija noteikumos Nr.407 “Augstskolu, koledžu un studiju virzienu akreditācijas noteikumi” un Ministru kabineta 2015.gada 14.jūlija noteikumos Nr.408 “Studiju programmu licencēšanas noteikumi”. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts apspriests Saeimas Izglītības, kultūras un zinātnes komisijas darba grupā, kurā piedalījās Augstākās izglītības padomes, ministrijas un Rektoru padomes pārstāvji. |
| 2. | Sabiedrības līdzdalība projekta izstrādē | Likumprojekts apspriests Saeimas Izglītības, kultūras un zinātnes komisijas darba grupā, kurā piedalījās Augstākās izglītības padomes, ministrijas un Rektoru padomes pārstāvji. |
| 3. | Sabiedrības līdzdalības rezultāti | Likumprojekts apspriests Saeimas Izglītības, kultūras un zinātnes komisijas darba grupā, kurā piedalījās Augstākās izglītības padomes, ministrijas un Rektoru padomes pārstāvji. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstskolas, koledžas, Akadēmiskās informācijas centrs, ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs                 E.Severs

30.06.2017.

1440

L.Upīte, 67047816

Linda.Upite@izm.gov.lv